**ПРОТОКОЛ № 7**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 25.02.2025 г.**

/чрез видеоконферентна връзка/

Присъстват: Светлана Бошнакова, Евгени Иванов, Пламен Найденов, Павел Колмаков, Георги Ценов, Малина Ачкаканова, Нели Златкова, Радосвета Раева, Симона Попова и Стелиана Кожухарова

Отсъстват: Огнян Дамянов и Стефан Петров

На заседанието присъстват: Мария Василева – директор на дирекция „Атестиране и конкурси” и Полина Петкова - началник отдел „Атестиране на прокурори и следователи“

Протоколирал: Камелия Миладинова

РАЗНИ

1. Произнасяне по допустимостта на кандидатите - участници в процедури за избор на административни ръководители, открити с решение на Прокурорската колегия на Висшия съдебен съвет по протокол № 1/09.01.2025 г. (обн. ДВ, бр. 5/17.01.2025 г.) и определяне на дата за провеждане на събеседване с допуснатите кандидати.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител – военно-окръжен прокурор на Военно-окръжна прокуратура - София, открита с решение на Прокурорската колегия на Висшия съдебен съвет по протокол № 1/09.01.2025 г. (обн. ДВ, бр. 5/17.01.2025 г.), следните кандидати:

***Административен ръководител – военно-окръжен прокурор на***

***Военно - окръжна прокуратура - София***

**ДОПУСНАТИ КАНДИДАТИ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 2655/07.02.2025 | **Петър Стефанов Димов** | заместник на административния ръководител - заместник-военно-окръжен прокурор на Военно-окръжна прокуратура - София, изпълняващ функциите "административен ръководител" на органа |
| ВСС - 4341/17.02.2025 | **Антон Иванов Мицов** | прокурор във  Военно-окръжна прокуратура - София |

**1.1.2. ОБЯВЯВА**, на основание чл. 194а, ал. 4 от Закона за съдебната власт, списък с допуснатите кандидати за участие в избора по т. 1.1 на интернет страницата на Висшия съдебен съвет: https://vss.justice.bg

**1.1.3. ПРЕДЛАГА** **НА ПРОКУРОРСКАТА КОЛЕГИЯ** **НА ВИСШИЯ СЪДЕБЕН СЪВЕТ** **ДА ОПРЕДЕЛИ ДАТА** за провеждане на събеседване с допуснатите кандидати в процедура за избор на административен ръководител – военно-окръжен прокурор на Военно - окръжна прокуратура - София, открита с решение на Прокурорската колегия на Висшия съдебен съвет по протокол № 1/09.01.2025 г. (обн. ДВ, бр. 5/17.01.2025 г.): **26.03.2025 г.**

**1.2.1. ОТЛАГА** произнасянето по допустимостта на **Невена Йосифова Илиева** - административния ръководител – районен прокурор на Районна прокуратура - Варна, кандидат за участие в процедура за избор на административен ръководител – районен прокурор на Районна прокуратура - Варна, до приемане на комплексна оценка от извънредно атестиране по реда на чл. 196, ал. 1, т. 4 във вр. с чл. 197, ал. 5, т. 2 от ЗСВ.

**1.2.2.** **ОТКРИВА**, на основание чл. 196, ал. 1, т. 4 във вр. с чл. 197, ал. 5, т. 2 от ЗСВ, процедура за извънредно атестиране на **Невена Йосифова Илиева** - административен ръководител – районен прокурор на Районна прокуратура - Варна, кандидат за участие в процедура за избор на административен ръководител – районен прокурор на Районна прокуратура - Варна, за периода от **17.01.2020 г. до 17.01.2025 г.**

**1.2.3.** Да се изискат от административния ръководител – районен прокурор на Районна прокуратура - Варна необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г., както и становище от изпълняващия функциите „административен ръководител – окръжен прокурор“ на Окръжна прокуратура – Варна в качеството му на по-горестоящ административен ръководител.

*Мотиви: Видно от административната преписка, Невена Йосифова Илиева – административен ръководител – районен прокурор на Районна прокуратура – Варна* *има придобит статут на несменяемост и проведено периодично атестиране, а след него извънредно такова – с решение по Протокол № 9 от 21.03.2018 г. на Прокурорската колегия на Висшия съдебен съвет, с атестационен период 30.06.2015 г. - 31.10.2017 г. Предвид обстоятелството, че от последното ѝ атестиране са изминали повече от пет години, прокурор Илиева подлежи на извънредно атестиране, във връзка с участието ѝ в процедурата за избор на административен ръководител – районен прокурор на Районна прокуратура - Варна.*

**1.3.** Решението по т. 1.2. да се публикува на интернет страницата на Висшия съдебен съвет: https://vss.justice.bg, в раздел „Важно" - „Конкурсни процедури" - „Избор на административни ръководители".

**1.4. ВНАСЯ** предложението по т. 1.1.3. в заседанието на Прокурорската колегия на Висшия съдебен съвет, насрочено на 26.02.2025 г., за разглеждане и произнасяне.

2. Предложение за поощряване на Генчо Костадинов Терзиев – следовател в Национална следствена служба.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Генчо Костадинов Терзиев – следовател в Национална следствена служба, с ранг „следовател в НСлС“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**2.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец март 2025 г.

**2.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 2.1. да се предостави на дирекция „Бюджет и финанси“ за изпълнение след утвърждаването от Пленума на Висшия съдебен съвет на бюджета на съдебната власт, съгласно Закона за държавния бюджет на Република България за 2025 г.

**2.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

3. Заявление от Генчо Костадинов Терзиев за освобождаване от заеманата длъжност „следовател“ в Национална следствена служба, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Генчо Костадинов Терзиев от заеманата длъжност „следовател“ в Национална следствена служба, с ранг „следовател в НСлС“, считано от 13.03.2025 г.

**3.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

4. Молба от Генади Йорданов Георгиев за освобождаване от заеманата длъжност „прокурор“ във Върховна касационна прокуратура, на основание чл. 165, ал. 1, т. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 2 от ЗСВ, Генади Йорданов Георгиев от заеманата длъжност „прокурор“ във Върховна касационна прокуратура, с ранг „прокурор във ВКП“, считано 04.03.2025 г.

**4.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

5. Предложение от изпълняващия функциите „главен прокурор“ на Република България за командироване на Тереза Петрова Скорчева-Витанова – прокурор в Софийска градска прокуратура във Върховна касационна прокуратура.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Тереза Петрова Скорчева-Витанова – прокурор в Софийска градска прокуратура във Върховна касационна прокуратура. При издаването на заповедта за командироване, следва да се съобрази предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**5.2.** Решението да се изпрати на Върховна касационна прокуратура за сведение.

6. Искане от изпълняващия функциите „административен ръководител“ на Апелативна прокуратура – София за командироване на Детелин Кирилов Георгиев – прокурор в Софийска градска прокуратура в Апелативна прокуратура – София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Детелин Кирилов Георгиев – прокурор в Софийска градска прокуратура в Апелативна прокуратура – София. При издаването на заповедта за командироване, следва да се съобрази предходната заповед, с която прокурор Георгиев е бил командирован, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**6.2.** Решението да се изпрати на Върховна касационна прокуратура и на Апелативна прокуратура – София, за сведение.

7. Искане от изпълняващия функциите „административен ръководител“ на Апелативна прокуратура – София за командироване на Ирина Александрова Аспарухова-Кацарова – прокурор в Окръжна прокуратура – Благоевград в Апелативна прокуратура – София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Ирина Александрова Аспарухова-Кацарова – прокурор в Окръжна прокуратура – Благоевград в Апелативна прокуратура – София. При издаването на заповедта за командироване, следва да се съобрази предходната заповед, с която прокурор Аспарухова-Кацарова е била командирована, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**7.2.** Решението да се изпрати на Върховна касационна прокуратура и на Апелативна прокуратура – София, за сведение.

8. Искане от изпълняващия функциите „административен ръководител“ на Апелативна прокуратура – София за командироване на Михаела Николаева Георгиева – прокурор в Софийска градска прокуратура в Апелативна прокуратура – София.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1.** **ИЗРАЗЯВА ПОЛОЖИТЕЛНО СТАНОВИЩЕ,** на основание чл. 147 от ЗСВ,за командироването на Михаела Николаева Георгиева – прокурор в Софийска градска прокуратура в Апелативна прокуратура – София. При издаването на заповедта за командироване, следва да се съобрази предходната заповед, с която прокурор Георгиева е била командирована, с оглед предвидения 6 месечен срок в разпоредбата на чл. 147, ал. 4 от ЗСВ, а именно същият да не бъде надвишаван в рамките на 2025 г.

**8.2.** Решението да се изпрати на Върховна касационна прокуратура и на Апелативна прокуратура – София, за сведение.

9. Писмо от Върховна касационна прокуратура, с приложено писмо от Апелативна прокуратура – Варна относно проведено Общо събрание на прокурорите от Апелативна прокуратура – Варна, Окръжна прокуратура - Варна, Окръжна прокуратура – Добрич, Окръжна прокуратура - Шумен, Окръжна прокуратура –Разград, Окръжна прокуратура - Силистра и Окръжна прокуратура - Търговище за избор на членове на Постоянната атестационна комисия към Апелативна прокуратура – Варна, както и за избор на председател на Комисията.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ПРИЕМА** за сведение писмо от Върховна касационна прокуратура, с приложено писмо от Апелативна прокуратура – Варна относно проведено Общо събрание на прокурорите от Апелативна прокуратура – Варна, Окръжна прокуратура - Варна, Окръжна прокуратура – Добрич, Окръжна прокуратура - Шумен, Окръжна прокуратура - Разград, Окръжна прокуратура - Силистра и Окръжна прокуратура - Търговище за избор на членове на Постоянната атестационна комисия към Апелативна прокуратура – Варна, както и за избор на председател на Комисията.

10. Писмо от Върховна касационна прокуратура, с приложено копие от протокол от проведено Общо събрание на прокурорите от Апелативна прокуратура – Пловдив, Окръжна прокуратура – Пловдив, Окръжна прокуратура - Стара Загора, Окръжна прокуратура - Пазарджик, Окръжна прокуратура - Хасково, Окръжна прокуратура - Кърджали и Окръжна прокуратура - Смолян за избор на членове на Постоянната атестационна комисия към Апелативна прокуратура – Пловдив, както и за избор на председател на Комисията.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРИЕМА** за сведение писмо от Върховна касационна прокуратура, с приложено копие от протокол от проведено Общо събрание на прокурорите от Апелативна прокуратура – Пловдив, Окръжна прокуратура – Пловдив, Окръжна прокуратура - Стара Загора, Окръжна прокуратура - Пазарджик, Окръжна прокуратура - Хасково, Окръжна прокуратура - Кърджали и Окръжна прокуратура - Смолян за избор на членове на Постоянната атестационна комисия към Апелативна прокуратура – Пловдив, както и за избор на председател на Комисията.

11. Извлечение от протокол № 06 от заседание на Комисията по атестирането и конкурсите към Съдийската колегия на Висшия съдебен съвет, проведено на 17.02.2025 г., т. Р-6, относно произнасяне по атестирането на участниците в конкурс за повишаване в длъжност „съдия“ в окръжните съдилища - наказателно отделение, обявен с решение на Съдийската колегия на Висшия съдебен съвет по протокол № 45/03.12.2024 г., изм. и доп. с решение по протокол № 46/10.12.2024 г., (обн. в ДВ бр. 2/07.01.2025 г.).

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ОТКРИВА**,на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, процедура по извънредно атестиране на Кичка Василева Пеева-Казакова – прокурор в Районна прокуратура – Пловдив, за периода 07.01.2020 г. – 07.01.2025 г.

**11.2. ВЪЗЛАГА** на постоянната атестационна комисия при Апелативна прокуратура - Пловдив, на основание чл. 204, ал. 8 от ЗСВ, във вр. чл. 50, ал. 3 от Наредба № 3/23.02.2017 г., да извърши проверка на дейността на магистрата и да направи предложение за комплексна оценка.

*Мотиви: Кичка Василева Пеева-Казакова – прокурор в Районна прокуратура – Пловдив е допуснат участник в конкурса за повишаване в длъжност „съдия“ в окръжните съдилища - наказателно отделение, обявен с решение на Съдийската колегия на Висшия съдебен съвет по протокол № 45/03.12.2024 г., изм. и доп. с решение по протокол № 46/10.12.2024 г. (обн. в ДВ бр. 2/07.01.2025 г.).*

*С извлечение* *от протокол № 6 от заседание на Комисията по атестирането и конкурсите към Съдийската колегия на Висшия съдебен съвет, проведено на 17.02.2025 г., точка Р-6.2.1., произнасянето по отношение атестирането на посочения кандидат е изпратено на Комисията по атестирането и конкурсите към Прокурорската колегия на Висшия съдебен съвет (Комисията). Изложени са мотиви за наличие на законовите предпоставки за провеждане на извънредно атестиране на прокурор Кичка Пеева-Казакова, на основание чл. 197, ал. 5, т. 1 от ЗСВ, с оглед участието ѝ в конкурсната процедура. Съобразена е и разпоредбата на чл. 52, ал. 9, изр. 2 от Наредба № 2 от 23.02.2017 г., предвиждаща, че в този случай 5-годишният период за извънредно атестиране се отчита към датата на обнародване на решението за обявяване на конкурса в Държавен вестник, която в конкретния случай е 07.01.2025 г. Към посочената дата са изминали повече от 5 години от последното атестиране на прокурор Пеева-Казакова, проведено с решение на Прокурорската колегия на Висшия съдебен съвет по протокол № 31 от 16.10.2019 г., с атестационен период до 29.03.2019 г.*

*Предвид изложеното, Комисията счита, че е налице основанието на чл. 196, ал. 1, т. 4, във връзка с чл. 197, ал. 5, т. 1 от ЗСВ, за откриване и провеждане на процедура за извънредно атестиране на прокурор Кичка Пеева-Казакова, за периода 07.01.2020 г. – 07.01.2025 г.*

12. Извлечение от протокол № 06 от заседание на Комисията по атестирането и конкурсите към Съдийската колегия на Висшия съдебен съвет, проведено на 17.02.2025 г., т. Р-10, относно произнасяне по атестирането на участниците в конкурс за преместване в административните съдилища, обявен с решение на Съдийската колегия на Висшия съдебен съвет по протокол № 46/10.12.2024 г. (обн. в ДВ бр. 2/07.01.2025 г.).

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1. ОТКРИВА**,на основание чл. 196, ал. 1, т. 4 във връзка с чл. 197, ал. 5, т. 1 от ЗСВ, процедура по извънредно атестиране на Ахмед Хюсменов Кокоев – прокурор в Софийска градска прокуратура, за периода 07.01.2020 г. – 07.01.2025г.

**12.2. ВЪЗЛАГА** на постоянната атестационна комисия при Апелативна прокуратура - София, на основание чл. 204, ал. 8 от ЗСВ, във вр. чл. 50, ал. 3 от Наредба № 3/23.02.2017 г., да извърши проверка на дейността на магистрата и да направи предложение за комплексна оценка.

*Мотиви: Ахмед Хюсменов Кокоев – прокурор в Софийска градска прокуратура е допуснат участник в конкурса за преместване в административните съдилища, обявен с решение на Съдийската колегия на Висшия съдебен съвет по протокол № 46/10.12.2024 г., (обн. в ДВ бр. 2/07.01.2025 г.).*

*С извлечение* *от протокол № 6 от заседание на Комисията по атестирането и конкурсите към Съдийската колегия на Висшия съдебен съвет, проведено на 17.02.2025 г., точка Р-10.2.1., произнасянето по отношение атестирането на посочения кандидат е изпратено на Комисията по атестирането и конкурсите към Прокурорската колегия на Висшия съдебен съвет (Комисията). Изложени са мотиви за наличие на законовите предпоставки за провеждане на извънредно атестиране на прокурор Ахмед Кокоев, на основание чл. 197, ал. 5, т. 1 от ЗСВ, с оглед участието му в конкурсната процедура. Съобразена е и разпоредбата на чл. 52, ал. 9, изр. 2 от Наредба № 2 от 23.02.2017 г., предвиждаща, че в този случай 5-годишният период за извънредно атестиране се отчита към датата на обнародване на решението за обявяване на конкурса в Държавен вестник, която в конкретния случай е 07.01.2025 г. Към посочената дата са изминали повече от 5 години от последното атестиране на прокурор Кокоев, проведено с решение на Прокурорската колегия на Висшия съдебен съвет по протокол № 6 от 19.02.2020 г., с атестационен период до 27.03.2018 г.*

*Предвид изложеното, Комисията счита, че е налице основанието на чл. 196, ал. 1, т. 4, във връзка с чл. 197, ал. 5, т. 1 от ЗСВ, за откриване и провеждане на процедура за извънредно атестиране на прокурор Ахмед Кокоев, за периода 07.01.2020 г. – 07.01.2025 г.*

13. Връчване на отличия на основание чл. 303 от Закона за съдебната власт.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **да ВРЪЧИ** отличие **„личен почетен знак първа степен-златен“** на:

**13.1.1. Елин Василев Алексов -** освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „административен ръководител – военно-апелативен прокурор“ на Военно-апелативна прокуратура, с ранг „прокурор във ВКП“, считано от 18.02.2025 г.**;**

**13.1.2. Димитър Асенов Панайотов -** освободен на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ във Върховна касационна прокуратура, с ранг „прокурор във ВКП“, считано от 20.02.2025 г.

**13.1.3. Мариана Георгиева Борисова-Тодорова** - освободена на основание чл. 160, във връзка с чл. 165, ал. 1, т. 1 от ЗСВ, от заеманата длъжност „прокурор“ във Върховна касационна прокуратура, с ранг „прокурор във ВКП“, считано от 24.02.2025 г.

**13.2. ВНАСЯ** предложението в заседанието на Прокурорската колегия на ВСС, насрочено за 26.01.2023 г., за разглеждане и произнасяне.

ЕДИННИ ФОРМУЛЯРИ

14. Извънредно атестиране на Красимир Маринов Конов – изпълняващ функциите „административен ръководител – окръжен прокурор“ на Окръжна прокуратура – Варна.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Красимир Маринов Конов – изпълняващ функциите „административен ръководител – окръжен прокурор“ на Окръжна прокуратура – Варна.

**14.2. ПРЕДОСТАВЯ**, на основание чл. 205, ал. 1 от ЗСВ, на Красимир Маринов Конов – изпълняващ функциите „административен ръководител – окръжен прокурор“ на Окръжна прокуратура – Варна, резултатите от атестирането за запознаване.

15. Извънредно атестиране на Илияна Атанасова Целова – изпълняващ функциите „административен ръководител – районен прокурор“ на Районна прокуратура – Видин.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от извънредно атестиране „МНОГО ДОБРА“ на Илияна Атанасова Целова – изпълняващ функциите „административен ръководител – районен прокурор“ на Районна прокуратура – Видин.

**15.2. ПРЕДОСТАВЯ**, на основание чл. 205, ал. 1 от ЗСВ, на Илияна Атанасова Целова – изпълняващ функциите „административен ръководител – районен прокурор“ на Районна прокуратура – Видин, резултатите от атестирането за запознаване.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

16. Предложение от административния ръководител на Районна прокуратура – Благоевград, за повишаване на Вахиде Сабри Робова – прокурор в Районна прокуратура - Благоевград, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Вахиде Сабри Робова – прокурор в Районна прокуратура - Благоевград, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**16.2. ВНАСЯ** предложението в заседанието на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

17. Предложение от административния ръководител на Районна прокуратура – Габрово, за повишаване на Маруся Василева Димитрова – прокурор в Районна прокуратура – Габрово, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПОВИШИ**, на основание чл. 234 от ЗСВ, Маруся Василева Димитрова – прокурор в Районна прокуратура – Габрово, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**17.2. ВНАСЯ** предложението в заседанието на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

18. Извънредно атестиране на Владимир Чавдаров Станков като административен ръководител – апелативен прокурор на Апелативна прокуратура – Варна (към настоящия момент – прокурор в Апелативна прокуратура – Варна).

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРОВЕДЕ**, на основание чл. 196, ал. 1, т. 4, във вр. чл. 197, ал. 5, т. 2 от ЗСВ, извънредно атестиране на Владимир Чавдаров Станков като административен ръководител – апелативен прокурор на Апелативна прокуратура – Варна (към настоящия момент – прокурор в Апелативна прокуратура – Варна).

**18.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Владимир Чавдаров Станков като административен ръководител – апелативен прокурор на Апелативна прокуратура – Варна (към настоящия момент – прокурор в Апелативна прокуратура – Варна).

**18.3.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 26.02.2025 г., за разглеждане и произнасяне.

**ЧЛЕН НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**СВЕТЛАНА БОШНАКОВА**